Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 409

12. Késedelmi pótlék 12.1. Az Art. 67. § (1) bekezdése alapján, a magánnyugdíjpénztári tagdíj késedelmes megfizetése esetén, az esedékesség napjától a megfizetésre kötelezettnek (foglalkoztató, egyéni vállalkozó) késedelmi pótlékot kell fizetnie. A késedelmi pótlék felszámításának jogalapja és okirata maga a tagdíjbevallás (önellenõrzés). 12.2. Nem kell késedelmi pótlékot fizetni arra az idõszakra, amelyre a kötelezett (foglalkoztató, egyéni vállalkozó) a késedelmét igazolta. Igazolásnak csak akkor van helye, ha a késedelmet elháríthatatlan külsõ ok idézte elõ. 12.3. A magánnyugdíjpénztár összehasonlítja a foglalkoztató (egyéni vállalkozó) bevallását a befizetett tagdíjjal, és ennek alapján a késedelmi pótlékot megállapítja, és errõl a foglalkoztatót (egyéni vállalkozót) értesíti. A foglalkoztató a késedelmi pótlékot saját számítása szerint, a pénztár értesítésétõl függetlenül is megfizetheti. 12.4. Ha a foglalkoztató (egyéni vállalkozó) a késedelmi pótlékot saját számítása szerint, a pénztár értesítésétõl függetlenül fizeti meg, a késedelmi pótlék összegét a bevallásban meg kell jelölnie, és az elszámolásáról a PSZÁF által meghatározott formátum szerint nyilatkoznia kell. A „Nyilatkozat”-ban a foglalkoztató azt köteles megjelölni, hogy mely bevallás szerinti befizetése történt késedelmesen. Ennek azért van kiemelt jelentõsége, mert csak ez alapján lehet a késedelmi pótlék összegét az érintett tagok egyéni folyószámlájára lekönyvelni. Abban az esetben, ha a foglalkoztató a nyilatkozatot elmulasztotta, de a késedelem ténye fennáll, akkor a magánnyugdíjpénztár a foglalkoztatót a „Nyilatkozat” egyidejû megküldésével felszólítja a késedelmi pótlék megfizetésére. 12.5. A tagdíjhátralék (tagdíjtartozás) behajtásának, végrehajtásának kezdeményezésekor a magánnyugdíjpénztárnak kell felszámítani, és a kérelemben feltüntetni a késedelmi pótlék mértékét, összegét. Az APEH, a magánnyugdíjpénztár megkeresésére történõ soron kívüli ellenõrzés lefolytatására és a tartozás végrehajtás útján történõ beszedésére vonatkozó iránymutatás alapján a végrehajtás iránti kérelemnek a teljes végrehajtandó összeget tartalmazni kell. A késedelmi pótlék kiszámításának módszerérõl részletesen a 3/2000. (AEÉ 6.) és a módosítására kiadott 7/2001. (AEÉ 10.) APEH utasítás rendelkezik. 12.6. A késedelmesen megfizetett tagdíj után az Art.

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes